**Grozījumi Republikas pilsētu un novadu vēlēšanu komisiju un vēlēšanu iecirkņu komisiju likumā sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Republikas pilsētu un novadu vēlēšanu komisiju un vēlēšanu iecirkņu komisiju likumā” (turpmāk – likumprojekts) ir izstrādāts saskaņā ar Ministra prezidenta 2010. gada 26. augusta rezolūciju Nr.9/13-2n/172-(9/10) un Ministru kabineta 2010. gada 14. septembra protokola Nr.47, 60.§. |
| 2. | Pašreizējā situācija un problēmas | Šobrīd Republikas pilsētu un novadu vēlēšanu komisiju un vēlēšanu iecirkņu komisiju likumā (turpmāk – Komisiju likums) nav noteikta kārtība, kādā plānot finansējumu vēlēšanām gadījumā, kad tās notiek vienlaicīgi un tiek finansētas no dažādiem budžetiem, kā arī nav noteikta kārtība, kādā nošķirt un atsevišķi uzskaitīt Eiropas Parlamenta, Pašvaldību vēlēšanu laikā no valsts un pašvaldību budžetiem veiktos izdevumus. Tā rezultātā vēlēšanu komisiju darbiniekiem aprēķināta un izmaksāta atlīdzība no valsts un pašvaldību budžetiem par darba laiku, kas pārsniedz 24 stundas diennaktī, vai arī tiek aprēķināta un izmaksāta atlīdzība no valsts budžeta Eiropas Parlamenta vēlēšanām piešķirtajiem līdzekļiem. Savukārt attiecībā uz Komisiju likuma 3.panta piekto daļu, šobrīd pastāv tās dažādas interpretācijas, proti, Komisiju likuma 3.panta piektā daļa noteic, ka vēlēšanu (balsošanas) sarīkošanai nepieciešamās valsts vai pašvaldības īpašumā (valdījumā) esošās telpas ierādāmas bez nomas maksas, taču ir gadījumi, kad atsevišķas vēlēšanu komisijas ir veikušas samaksu par valsts vai pašvaldības īpašumā (valdījumā) esošām telpām, kurām saskaņā ar iepriekš minēto tiesību normu, būtu jābūt ierādītām bez nomas maksas. |
| 3. | Saistītie politikas ietekmes novērtējumi un pētījumi | Grozījumi Komisiju likumā ir jāizstrādā izvērtējot Valsts kontroles 2010. gada 23. aprīļa Revīzijas ziņojumu Nr.5.1-2-36/2009 „Par Centrālās vēlēšanu komisijas 2009. gada pārskata pareizību”.Valsts kontroles ziņojumā ir norādīts, ka vēlēšanām kopā no valsts un no pašvaldību budžetiem piešķirto finanšu līdzekļu izlietošana nav izsekojam un caurskatāma, un finanšu resursi netiek pārvaldīti efektīvākajā veidā, līdz ar to nepieciešams veikt normatīvā regulējuma uzlabojumus, veicinot finanšu līdzekļu izsekojamību un caurskatāmību. |
| 4. | Tiesiskā regulējuma mērķis un būtība | Lai nodrošinātu efektīvu finanšu resursu plānošanu, pārvaldīšanu un izlietoto līdzekļu izsekojamību gadījumos, kad Eiropas Parlamenta, Saeimas vēlēšanas vai tautas nobalsošanas, kas tiek finansētas no valsts budžeta līdzekļiem, notiek vienlaicīgi ar pašvaldību vēlēšanām, kas pamatā tiek finansētas no pašvaldību budžetiem, likumprojekts paredz normu, kas noteic, ka kārtību, kādā plāno, nošķir un uzskaita valsts budžeta līdzekļus Saeimas vēlēšanu, Eiropas Parlamenta vēlēšanu vai tautas nobalsošanas nodrošināšanai, gadījumos, kad tās notiek vienlaicīgi ar pašvaldību domes vēlēšanām, nosaka Centrālā vēlēšanu komisija.Lai novērstu normatīvā akta normas dažādas interpretācijas iespējamību, likumprojekts noteic Komisiju likuma 3. panta piektajā daļā, kur jau ir norādīts, ka vēlēšanu (balsošanas) sarīkošanai nepieciešamās valsts vai pašvaldības īpašumā (valdījumā) esošās telpas ierādāmas bez nomas maksas, precīzi atrunāt, ka ar telpu uzturēšanu saistītos izdevumus sedz no republikas pilsētas vai novada budžeta. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija |  Finanšu ministrija atbilstoši Ministru kabineta 2010. gada 14. septembra sēdes protokola Nr.47, 60.§. 2.punktā dotajam uzdevumam papildināja Ministru kabineta vēstules projektu Saeimai „Par Saeimas Publisko izdevumu un revīzijas komisijas š.g. 25. augusta vēstuli Nr.9/13-2-n/172-(9/10)” ar norādi, ka Ministru kabinets iesniegs Saeimā attiecīgus Komisijas likuma grozījumus līdz 2011. gada 1. septembrim. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saskaņā ar grozījumiem Komisiju likumā Centrālai vēlēšanu komisijai būs nepieciešams izstrādāt normatīvā akta projektu (turpmāk – projekts), nosakot kārtību, kādā plāno, nošķir un uzskaita valsts budžeta līdzekļus Saeimas vēlēšanu, Eiropas Parlamenta vēlēšanu vai tautas nobalsošanas nodrošināšanai, gadījumos, kad tās notiek vienlaicīgi ar pašvaldības domes vēlēšanām.Projekts jāizstrādā pēc likumprojekta spēkā stāšanās. |
| 2. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Centrālā vēlēšanu komisija un Finanšu ministrija. |
| 2. | Projekta izpildes ietekme uz pārvaldes funkcijām  | Likumprojekts pārvaldes funkcijas būtiski neietekmēs. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekta apstiprināšanas gadījumā jaunas iestādes vai struktūras nebūs jāizveido. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekta apstiprināšanas gadījumā netiek paredzēts likvidēt iestādes vai struktūras. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekta apstiprināšanas gadījumā netiek paredzēts reorganizēt iestādes vai struktūras. |
| 6. | Cita informācija | Nav. |

Anotācijas sadaļas II, III, V, VI – projekts šīs jomas neskar.

Finanšu ministrs A.Vilks

08.04.2011. 15:30

693

L.Kristapsone

67083976

Liene.Kristapsone@fm.gov.lv